cyanic-selkie/wikianc huggingface dataset:
Neftchi Baku PFC
Era Sovjetika (1937–1991)
L-aqwa skorer ta' Neftchi f'din ir-era bikrija kien il-leġġenda tal-futbol Ażerbajġan Alakbar Mammadov, li wkoll lagħab ma FC Dynamo Moscow; Mamedov skorja 51 gowl fil-kampjonat matul l-1950 u 1960 għall-klabb, minkejja l-prim tal-karriera tiegħu waslet f'Moska.
Diskutibilment, l-akbar kisba tal-klabb kienet il-finitura fit-3 post fis-Soviet Top League fl-1966, l-ogħla finitura għal kull naħa tal-Ażerbajġan fl-era Sovjetika. Fl-1966, l-iskwadra kienet magħmula minn ħafna futbolers Ażerbajġani kbar, inklużi l-attakkanti Anatoliy Banishevskiy u Kazbek Tuaev, il-midfilder Aleksandr Trofimov, u l-gowler Sergey Kramarenko. Il-Partitarji u l-ġurnalisti fl-Ażerbajġan kkommemoraw l-40 anniversarju ta' suċċess ta' Neftchi fl-2006.
Perjodu modern (1991–preżent)
L-aktar era suċċessiva ta' Neftchi daħlet fid-1990ijiet, meta l-klabb sar l-ewwel klabb tal-futbol mill-Ażerbajġan biex rebħu 7 titoli domestiċi u erba tazzi.
Fl-2006, Neftchi rnexxielhom jirbħu l-CIS Cup wara li kienu għelbu lil FBK Kaunas fil-finali. Fil-kompetizzjonijiet Ewropej, il-klabb ukoll avvanza għat-tieni fażi ta' kwalifika tal-UEFA Champions League darbtejn, wara li għelbu ċ-ċampjins Bosnijaċi – NK Široki Brijeg – u ċ-ċampjins Iżlandiżi – FH Hafnarfjarðar – fl-2004 u 2005 rispettivament. Fl-2008, il-klabb avvanza sat-tielet rawnd tal-Intertoto Cup, wara li għelbu lil-klabb Slovakk FC Nitra u l-Belġjani Beerschot AC fl-ewwel żewġ rawnds.
Perjodu twil ta' tnaqqis segwa s-suċċess tal-2005 sal-aħħar tad-deċennju. Minkejja l-ħatra ta' ismijiet famużi bħal Gurban Gurbanov, Vlastimil Petržela, Anatoliy Demyanenko u Hans-Jürgen Gede, il-klabb ma kiseb l-ebda suċċess u nefqu somom kbar ta 'flus fuq plejers tajbin. L-affarijiet inbidlu għall-pożittiv f'Diċembru 2009, meta l-kontroll tal-klabb kien mogħti lil Sadyg Sadygov. L-akkwisti kienu immedjatamenta segwiti minn ħafna offerti ta' plejers internazzjonali bħall-Belġjan internazzjonali Émile Mpenza minn Sion, Bahodir Nasimov minn Rubin Kazan, u l-Maċedoni Igor Mitreski u Slavčo Georgievski. F'Mejju 2010, taħt l-ewwel staġun ma Arif Asadov bħala kowċ ta' Neftchi, il-klabb rebaħ is-sitt titolu tiegħu tal-kampjonat. Asadov ukoll sar l-ewwel persuna li rebaħ it-titolu tal-kampjonat bħala kowċ u plejer tal-futbol.
Fl-istaġun 2011–12, Boyukagha Hajiyev iggwida lil Neftchi għal suċċess ieħor domestiku kif il-klabb saru ċampjins għas-seba darba fl-istorja tagħhom. F'Novembru 2011, il-klabb wkoll iċċelebra l-1000 rebħa tiegħu fil-logħob uffiċjali u l-1000 gowl, li ġie skorjat minn Araz Abdullayev.
Fl-2012, Neftchi Baku kwalifikaw għal fażi tal-gruppi tal-UEFA Europa League 2012-13, li saru l-ewwel tim mill-Ażerbajġan li avvanzaw għal dan fil-kompetizzjoni Ewropea. Neftchi rnexxielhom jiksbu tliet punti f'sitt logħbiet, li ġew dro darbtejn ma' FK Partizan u żammew lil-Inter Milan fi Stadio Giuseppe Meazza.
Stadju
Il-logħob ta' Neftchi Baku jintlagħbu normalment lagħbu fl-Istadju Tofiq Bahramov f'Baku. Mibni mill-priġunieri tal-gwerra Ġermaniżi fl-1951 u bnewh b'forma ta' C biex jonoraw lil-Stalin, madankollu kien imsemmi għal famuż referì Tofik Bakhramov fl-1993 wara mewtu. L-istadju jservi wkoll bħala bażi tat-Tim nazzjonali tal-Ażerbajġan u jesa' 31,200 spettatur li jagħmila l-akbar stadju fil-pajjiż. Fl-2012, Il-logħob domestiċi ta' Neftchi imxew għall-Bakcell Arena.
Sponsers tal-flokk u manifatturi tal-Kits
Il-kit tradizzjonali ta' Neftchi kien kompost minn flokkijiet suwed, xorts abjad u kalzetti tal-istess kulur. Għalkemm matul is-snin dawn it-tnejn immxew minn alterna bejn strixxi bojod u suwed. Il-kits tal-klabb huma manifatturati mill-Adidas u sponsorjati minn SOCAR, kumpanija taż-żejt multinazzjonali u tal-gass minn Baku.
Rivalità ma' Khazar Lankaran
Il-logħba bejn Neftchi u Khazar Lankaran hija waħda mill-akbar fl-Ażerbajġan. Ir-relazzjoni bejn iż-żewġ timijiet dejjem kienet magħrufa għall-ostilita kbira tagħha, bħala l-klassika tapponi żewġ reġjuni ġeografiċi – Neftchi u Khazar Lankaran jirrappreżentaw it-tramuntana u nofsinhar tal-Ażerbajġan, rispettivament.
Rekords
Hawn hekk hawn lista ta' plejers bl-aktar apparenzi u l-aqwa skorers tal-klabb, mit-23 ta' Frar 2013. Samir Alakbarov huwa l-aqwa skorer tal-klabb b'138 gowl, inklużi 12-gowl fit-Tazza Ażerbajġana.
Storja Presidenzjali
Neftchi kellhom presidenti numerużi matul il-kors tal-istorja tagħhom, li wħud minnhom kienu sidien tal-klabb filwaqt li oħrajn kienu presidenti onorarji. Fl-1988, Neftchi kien irreġistrat bħala klabb tal-futbol professjonali u l-klabb minn dakinhar kellhu 6 presidenti.
Kowċis notevoli
Il-Kowċis li ġejjin kollha rebħu trofew wieħed meta kienu nkarigati ma' Neftchi:
Giulio Andreotti
Giulio Andreotti (twieled fl-14 ta' Jannar 1919 – miet fis-6 ta' Mejju 2013) kien Prim Ministru tal-Italja seba' darbiet u kien wieħed mill-aktar politiċi prominenti Ewropej ta' wara t-Tieni Gwerra Dinjija. Andreotti kien wieħed mill-mexxejja ewlenin tal-Partit Demokristjan (DC), li ddomina l-politika Taljana għal kważi ħamsin sena wara l-gwerra. Huwa kien ilu fil-Parlament Taljan mill-1945, u fl-1991 inħatar senatur għal għomru.
Lejn l-aħħar tas-snin 90 huwa kien akkużat b'involviment fil-Mafia, iżda aktar tard ħelsuh mill-akkużi.
Mewt
Andreotti miet fis-6 ta' Mejju 2013, fl-età ta' 94 sena. Il-BBC iddeskrivietu bħala "wieħed mill-aktar figuri politiċi prominenti ta' wara l-gwerra tal-Italja". The New York Times innotat li kellu "kisbiet tas-sinjali u nuqqasijiet mżewqa li taqra bħal storja tar-repubblika". Is-Sindku ta' Ruma, Gianni Alemanno, ħabbar il-mewt, billi ddikjara li Andreotti kien "l-aktar politiku rappreżentattiv" li kellha l-Italja fl-istorja riċenti tagħha".
Riccardo Montolivo
Riccardo Montolivo (twieled fit-18 ta' Jannar 1985) huwa eks-plejer tal-futbol Taljan li kien jilgħab bħala midfilder. Fil-karriera tiegħu lagħab prinċipalment ma' Fiorentina, Milan u mat-tim nazzjonali Taljan.
Plejer versatili li kapaċi jilgħab kullimkien fil-grawnd, iż-żewġ rwoli ewlenin ta' Montolivo huma bħala midfilder offensiv (trequartista) u midfilder difensiv (regista), li l-aħjar tutilizza l-kapaċità teknika tiegħu, kreattività u l-firxa ta' tqassim.
Fiorentina
Montolivo mar ma' Fiorentina fis-sajf tal-2005. Matul l-istaġun 2005-06 iċ-ċansijiet mal-ewwel tim kienu limitati, parzjalment minħabba l-fatt li huwa kien għadu plejer mingħajr esperjenza u parzjalment minħabba l-kowċ Cesare Prandelli kellhu skwadra relattivament stabbli u affidabbli ta' plejers għad-dispożizzjoni tiegħu. It-talenti taż-żagħżugħ ma marrux rikonoxxuti għalkemm hu sar apparat fit-tim tal-Italja ta' Taħt-il 21 sena, iggwidat mill-kowċ Pierluigi Casiraghi.
Milan
thumb|180px|right|Montolivo ma' [[Kevin-Prince Boateng|Boateng (lemin)]] F'Mejju 2012, il-kowċ ta' Milan, Massimiliano Allegri ħabbar li Montolivo se jissieħeb fil-klabb fuq trasferiment liberu meta l-kuntratt tiegħu ma Fiorentina skada fit-30 ta' Ġunju.
"Fl-istaġun li jmiss Montolivo se jkun plejer b'talent u b'teknika kbira," qal Allegri lil-Milan Channel.
Montolivo kien imfaħħar ħafna għall-prestazzjoni tiegħu fid-derby kontra Internazionale fis-7 ta' Ottubru 2012. Ukoll f'din il-logħba r-referee ħassar gowl ferm sabih minn Montolivo minħabba xi fawl kommess minn Emanuelson.
Fit-30 ta' Ottubru 2012, Montolivo skorja l-ewwel gowl tiegħu ma AC Milan fid-69 minuta wara li Milan kien 2-0 minn taħt kontra Palermo fejn il-logħba spiċċat fid-dro ta' 2-2.
Fil-25 ta' Novembru 2012, kontra Juventus (logħba mirbuħa 1–0 minn Milan), fejn Bonera u Ambrosini ġew sospiżi u Abbiati kien imweġġa, hu lagħab l-ewwel logħba tiegħu bħala kaptan ta' Milan, ftit jiem qabel dan, il-proprjetarju tal-klabb Silvio Berlusconi żar Milanello, hu u l-plejers iddeċidew li l-medda tal-kaptan tingħata lill Montolivo jew lid-difensur Kolombjan Mario Yepes.
Fil-11 ta' Ġunju 2013, il-Viċi-President ta' Milan Adriano Galliani ddikjara li Riccardo Montolivo se jkun il-kaptan li jmiss għal Milan, qabel tħabbar li l-kaptan attwali tal-klabb Massimo Ambrosini mhux se jestendi l-kuntratt tiegħu mar-Rossoneri.
Karriera Internazzjonali
Montolivo skorja il-gowl tar-reħba mal-Italja ta' taħt il-21 sena kontra Spanja u kwalifikaw għall-2007 UEFA European Under-21 Football Championship fl-10 ta' Ottubru 2006. Sebat ijiem wara, huwa għamel id-debutt tiegħu għat-tim tal-kbar meta rebħu 2–0 f'logħba ta ħbiberija kontra l-Afrika t'Isfel. Hu kien inkluż fl-iskwadra proviżorja għal-Italja fl-Euro 2008 mill-kowċ Roberto Donadoni, madankollu, kien barra mill-iskwadra finali ta' 23 plejers.
Fl-2008, Pierluigi Casiraghi għajjat lil-Montolivo biex jipparteċipa fil-Logħob Olimpiku f'Beijing. Huwa skorja gowl wieħed f'erba 'apparenzi imma l-Italja kienu eliminati fil-fażi tal-kwarti tal-finali mill-Belġju. Wara li lagħab ċertu ħin fil-2009 FIFA Confederations Cup, huwa beda t-3 logħob fit-Tazza tad-Dinja 2010, minflok Daniele De Rossi bħala sostitut għall-persuna imweġġa Andrea Pirlo.
Gowls Internazzjonali
Fit-30 ta' Ottubru 2012, Montolivo skorja l-ewwel gowl tiegħu ma AC Milan fid-69 minuta wara li Milan kienu qedgħin min taħt b'2 gowls kontra Palermo u gowl ieħor fis-47 minuta wara l-ħin tal-mistrieħ fl-għaxar rawnd tas-Serie A. AC Milan spiċċaw fid-dro ta' 2–2.
Ħajja personali
Montolivo twieled minn missier Taljan u omm Ġermaniża.
Minbarra li jkollu Passaport taljan, Montolivo għandhu wkoll Passaport Ġermaniż – ommu hija minn Ascheberg u nanniet tiegħu huma minn Heidkate f'Kieler Förde, Il-Ġermanja fil-kosta tal-Baħar Baltiku, fejn Montolivo qattgħa s-sjuf kollha tiegħu bħala żgħażugħ.
Montolivo jitkellem fluwenti bil-Ġermaniż u iddikjara pubblikament li hu ateu.
Finali tat-Tazza tad-Dinja tal-Futbol 2006
Il-finali tat-Tazza tad-Dinja tal-Futbol 2006 kienet partita futbol li saret fid-9 ta' Lulju 2006 ġewwa l-Olympiastadion, ġewwa l-belt kapitali Ġermaniża Berlin, fejn f'dan il-konfront ġie determinat ir-rebbieħ tat-Tazza tad-Dinja 2006. L-Italja għelbu lil Franza wara l-għoti tal-penalties wara li partita ntemmiet 1–1 wara l-ħin supplementari. Zinedine Zidane ġie mkeċċi fl-aħħar partita professjonali tiegħu, wara li ta daqqa ta' ras fuq sider Marco Materazzi.
Sommarju tal-partita
Il-finali bdiet biż-żewġ naħat jiskorjaw fl-ewwel 20 minuta. Zinedine Zidane fetaħ l-iskor billi kkonverta penalty kontroversjali fis-7 minuta, li ħabat mal-lasta l-mimduda u qabeż il-linja tal-gowl. Marco Materazzi kiseb il-gowl tal-pari fid-19-il minuta minn corner ta' Andrea Pirlo. Iż-żewġ timijiet ilkoll ħolqu azzjonijiet fejn setgħu jmorru fil-vantanġġ: Luca Toni ra l-konklużjoni tiegħu tistampa mal-lasta l-mimduda fil-35 minuta għall-Italja, waqt li aktar tard ra l-gowl tiegħu permezz ta' daqqa ta' ras tiegħu jiġi mħassar minħabba offside, waqt li Franza ġew imċaħħda mill-possibilità tat-tieni penalty wara li Florent Malouda waqa' fil-kaxxa minn intervent ta' Gianluca Zambrotta. Franza dehru l-aktar tim perikoluż bin-numru ikbar ta' konklużjonijiet lejn il-lasta avversarja. L-iskor baqa' l-istess sa tmiem id-90 minuta regolamentari.
Fin-nofs siegħa ta' ħin supplementari, bir-riżultat ikun għadu 1–1, il-gowlkiper Taljan Gianluigi Buffon għamel salvataġġ fundamentali hekk kif xellef id-daqqa' ta' ras ta' Zidane għal fuq il-lasta.
It-tkeċċija ta' Zidane
220px|thumb|Zinedine Zidane qabel il-famuża d-daqqa ta' ras u l-eventwali tkeċċija Wara li kienet intemmet azzjoni fuq in-naħa Franċiża, hekk kif Zidane u d-difensur Taljan Marco Materazzi kienu qegħdin jirritornaw lura lejn il-pożizzjoni tagħhom, kien hemm skambju qasir ta' xi kliem wara li Materazzi deher iżomm il-flokk ta' Zidane fl-azzjoni preċedenti. Meta Zidane deher jitbiegħed minn Materazzi, il-plejer Franċiż waqaf, dar lura u f'salt wieħed ta daqqa ta' ras fuq sider Materazzi, fejn b'konsegwenza dan waqa' mal-art. Minkejja li l-partita ġiet imwaqqfa, ir-referi Horacio Elizondo deher li ma kienx induna b'dan l-inċident. Skont ir-rapporti tal-uffiċċjali għal din il-partita, ir-raba' uffiċjali Luis Medina Cantalejo informa lil Elizondo fuq l-inċident.
Wara li kkonsulta 'l-assistenti, Elizondo wera karta ħamra lil Zidane fil-110 minuti. Din kienet l-14-il tkeċċija fil-karriera ta' Zidane, u ngħaqad mal-plejer tal-Kamerun Rigobert Song bħala l-uniku plejer li qatt ġie mkeċċi f'żewġ kampjonati separati tat-Tazza tad-Dinja. Hu sar ukoll ir-raba' plejer li ġie mkeċċi f'finali tat-Tazza tad-Dinja, u l-ewwel wieħed fil-ħin supplementari.
Aktar kontroversja
Fl-10 ta 'Lulju 2006, minkejja il-ġest vjolenti u l-insult lejn ir-referee Jorge Larrionda matul is-semi-finali mal-Portugall, Zidane kien elett "l-aħjar plejer tad-Dinja".
Provokazzjoni
Wara li l-evidenza viżwali kienet issuġġeriet li Materazzi verbalment ipprovoka lil Zidane, tliet gazzetti Brittaniċi ħatru xi professjonisti fil-qari tax-xufftejn biex jiddeterminaw x'qal Materazzi, bit-The Times, The Sun u d-Daily Star allegaw li Materazzi kien qal lil Zidane "iben qaħba terrorista". Fl-2008, The Sun u d-Daily Star għamlu apoloġija pubblika lil Materazzi. The Times għad trid twassal l-apoloġiji tagħha.
Zidane spjega kif kienu l-insulti ħorox fuq missieru li wassluh biex jaġixxi kif aġixxa. Materazzi ammetta li insulta lil Zidane, imma argumenta li l-aġir ta' Zidane kien wieħed arroganti u li r-rimarki kienu infudati. Materazzi insista wkoll li hu ma nsultax lil omm Zidane (li kienet marida dak iż-żmien), fejn stqarr: "Jien ma tkellimtx fuq ommu, lanqas. Jien tlift lil ommi meta kelli ħmistax-il sena, u anke illum insir emozzjonat kull darba li nitkellem fuqha."
Zidane apoloġizza ta' dan li għamel però żied li ma kienx dispjaċut ta' dak li għamel, minħabba li ħass li dan seta' jpatti għall-azzjonijiet ta' Materazzi. Xahrejn wara, Materazzi offra l-verżjoni tiegħu ta' dak li ġara, fejn stqarr kif wara li ġibed il-flokk ta' Zidane, Zidane qallu, "Jekk trid il-flokk tiegħi, nagħtihulek wara", u hu rrisponda 'l Zidane li hu jippreferi minflok lil oħtu, minkejja li ma kienx jaf li Zidane kellu oħtu, skont kif qal fl-intervista. Sena wara l-inċident, Materazzi ikkonferma li l-kliem preċiżi tiegħu lil Zidane kienu "Preferisco la puttana di tua sorella" ("Nippreferi l-qaħba ta' oħtok").
Reazzjonijiet
Wara l-finali, il-president Franċiż Jacques Chirac faħħar lil Zidane bħala "raġel tal-qalb u konvinzjoni". Chirac żied aktar tard li ra li l-offiża ma kinitx aċċettabbli, imma fehem li Zidane kien ġie pprovokat. Madanakollu, il-gazzetta Franċiża Le Figaro iddeskriviet id-daqqa' ta' ras bħala "odjuża" u "inaċċettabbli". Minkejja din l-għagħa kollha, l-isponsors ta' Zidane ħabbru li xorta waħda se jżommu l-kuntatti mal-plejer.
Dan l-inċident kiseb popolarità estensiva fuq l-internet u l-kultura popolari. Minbarra l-ħafna vidjos satiriċi, kanzunetta bit-titlu Coup de Boule ("Daqqa ta' ras") waslet sal-quċċata tal-klassifiki mużikali Franċiżi.
L-għoti tal-penalties
Hekk kif il-ħin barrani ma ra l-ebda gowl ieħor, il-partita kellha tiġi deċiża bl-għoti tal-penalties, bl-Italja joħorġu 5–3 rebbieħa. David Trezeguet ta' Franza, l-istess plejer li kien skorja l-gowl tad-deheb drammatiku kontra l-Italja fil-Kampjonati Ewropej 2000, kien l-uniku plejer li ma skurjax mill-penalty, hekk kif il-konklużjoni tiegħu stampat mal-lasta l-mimduda.
Foeke Booy
Foeke Booy (twieled fil-25 ta' April 1962) huwa eks-plejer u kowċ tal-futbol Netherlandiż. Huma twieled ġewwa Frisian belt ta' Leeuwarden. It-Tlieta, 18 ta' Diċembru 2007 Booy kien imsemmi bħala kowċ ta' Sparta Rotterdam wara li ggwida lil Al Nasr tal-Arabja Sawdita għal matul tmien logħbiet tal-kampjonat biss matul is-sajf tal-2007. Hu ħalla lil Sparta fl-aħħar tal-istaġun 2008-2009 qabel ma sar direttur tal-futbol ta' FC Utrecht. F'Novembru 2012 inħatar kowċ prinċipali ta' Cercle Brugge fil-Belġju.
Plejer
Booy lagħab għal tmien klabbs f'16-il staġun. Wara Cambuur Leeuwarden, De Graafschap, PEC Zwolle u FC Groningen huwa għażel avventura Belġjana. Huwa libes il-flokk ta' KV Kortrijk, Club Brugge u KAA Gent. Fil-ħin tiegħu ma' Brugge rebaħ il-kampjonat nazzjonali darbtejn u t-tazza nazzjonali. Fl-1994 hu lagħab għal FC Utrecht. Madankollu, korriment tal-irkoppa gravi għamlitu kważi impossibbli biex jilgħab il-futbol fl-ogħla livell.
Kowċ
Fl-età ta' 34 huwa għalhekk iddeċida li jiffoka fil-futur bħala kowċ. Huwa ggwida lil B-juniors ta' FC Utrecht, huwa kellhu Young FC Utrecht taħt il-ġwienaħ tiegħu u kien assistent kowċ tas-selezzjoni A għal sentejn. Fl-2002 sar maniġer tekniku u kowċ ta' FC Utrecht.
Foeke Booy huwa l-aktar kowċ suċċessiv fl-istorja ta' FC Utrecht. Fl-ewwel sena tiegħu bħala kowċ tat-tim tiegħu kkontesta għal post fl-Ewropea għal perjodu twil iżda finalment intemm it-8 post b'47 punt. Il-qofol tal-istaġun 2002/2003 kien il-fatt li FC Utrecht rebħu t-Tazza Amstel bl-ispejjeż ta' Feyenoord. Il-klabb minn Rotterdam kien ġie melgħub fil-grawnd tiegħu stess 4–1.
Fit-tieni sena tiegħu bħala kowċ huwa ra xi ismijiet importanti jisparixxu mill-għażla tiegħu, iżda FC Utrecht rebħu t-Tazza Amstel mill-ġdid u skorjaw punt wieħed biss inqas fil-kampjonat minn tas-sena preċedenti. L-istaġun li għadda Booy kisbu t-tielet trofew prinċipali mal-klabb: Ajax kienu melgħuba fl-istadju tagħhom stess, 4–2 fil-logħba għall-Johan Cruijff-schaal, il-logħba tradizzjonali qabel il-bidu tal-istaġun bejn iċ-ċampjins nazzjonali u r-rebbieħa tat-Tazza.
Patt tas-Sindki
Il-Patt tas-Sindki huwa moviment Ewropew popolarizzat li jinvolvi lill-awtoritajiet lokali u reġjonali impenjati volontarjament biex iżiedu l-effiċjenza enerġetika u l-użu ta' sorsi tal-enerġija rinnovabbli fit-territorji tagħhom. Permezz tal-impenn tagħhom, il-firmatarji tal-Patt għandhom l-għan li jilħqu u jaqbżu l-għan tal-Unjoni Ewropea ta' tnaqqis ta’ emissjonijiet CO2 b’20% sal-2020.
Wara l-adozzjoni, fl-2008, tal-pakkett tal-klima u l-enerġija tal-Unjoni Ewropea, il-Kummissjoni Ewropea nidiet il-Patt tas-Sindki biex tapprova u tappoġġja l-isforzi skjerati mill-awtoritajiet lokali fl-implimentazzjoni tal-politiki tal-enerġija sostenibbli.
Minħabba l-karatteristiċi uniċi tiegħu – minħabba li huwa l-uniku moviment ta’ dan it-tip li jimmobilizza atturi lokali u reġjonali għas-sodisfazzjoni tal-oġġettivi tal-Unjoni Ewropea – il-Patt tas-Sindki huwa meqjus mill-Istituzzjonijiet tal-Unjoni Ewropea bħala mudell eċċezzjonali ta' governanza fuq livelli multipli.
Firmatarji tal-Patt tas-Sindki
L-awtoritajiet lokali Ewropej ta’ kull daqs – minn villaġġi żgħar għal bliet kapitali u żoni metropolitani kbar – huma eliġibbli biex jiffirmaw bħala Firmatarji tal-Patt tas-Sindki.
Il-parteċipazzjoni fil-Patt tas-Sindki tirrapreżenta opportunità għall-awtoritajiet lokali biex jinfurzaw mill-ġdid l-isforzi għat-tnaqqis tal-emissjonijiet CO2 skjerati fit-territorju tagħhom, jibbenefikaw mill-appoġġ u r-rikonoxximent Ewropew u jiskambjaw l-esperjenzi tagħhom mal-kontrapartijiet Ewropej.
Impenji formali
L-ambitu tal-Patt tas-Sindki jmur lil hinn minn sempliċement dikjarazzjoni tal-intenzjonijiet. Tabilħaqq, sabiex jilħqu l-miri ambizzjużi ta’ tnaqqis ta’ CO2 li stabbilixxew għalihom infushom, il-firmatarji jikkommettu għal serje ta’ passi u jaċċettaw li jirrapportaw u li jiġu monitorjati dwar l-azzjonijiet tagħhom. F’perjodi ta’ żmien definiti minn qabel, dawn formalment jimpenjaw ruħhom li jwettqu dan li ġej:
Sabiex jikkonformaw man-neċessità kruċjali li jiġu mobilizzati l-partijiet interessati lokali fl-iżvilupp tal-Pjanijiet ta’ Azzjoni għall-Enerġija Sostenibbli, il-firmatarji jimpenjaw ruħhom ukoll li:
Pjanijiet ta’ Azzjoni għall-Enerġija Sostenibbli
Sabiex jilħqu u jaqbżu l-oġġettivi ambizzjużi tal-enerġija u l-klima tal-Unjoni Ewropea, il-firmatarji tal-Patt tas-Sindki jikkommettu ruħhom li jiżviluppaw Pjan ta’ Azzjoni għall-Enerġija Sostenibbli (SEAP), fi żmien sena wara l-adeżjoni tagħhom għall-inizjattiva. Dan il-pjan ta’ azzjoni, approvat mill-kunsill muniċipali, jiddeskrivi l-attivitajiet u l-miżuri previsti mill-firmatarji sabiex jissodisfaw l-impenji tagħhom, bil-perjodi ta’ żmien korrispondenti u r-responsabbiltajiet assenjati.
Materjali ta’ appoġġ tekniċi u metodoloġiċi differenti (inkluż id-"Dokument ta’ Gwida dwar is-SEAP" u l-mudell, rapporti dwar metodoloġiji u għodod eżistenti, eċċ) joffru gwida prattika u rakkomandazzjonijiet ċari dwar il-proċess sħiħ ta’ żvilupp tas-SEAP. Abbażi tal-esperjenzi prattiċi tal-awtoritajiet lokali u żviluppat f’kooperazzjoni mill-qrib maċ-Ċentru Konġunt għar-Riċerka tal-Kummissjoni Ewropea, dan il-pakkett ta’ appoġġ jipprovdi lill-firmatarji tal-Patt bil-prinċipji ewlenin u approċċ ċar pass wara pass. Id-dokumenti kollha jistgħu jitniżżlu mil-librerija tal-websajt. www.eumayors.eu
Koordinaturi u Partitarji tal-Patt
Il-Koordinaturi tal-Patt huma awtoritajiet pubbliċi minn livelli tal-gvern differenti (nazzjonali, reġjonali, provinċjali) li jipprovdu gwida strateġika lill-firmatarji, kif ukoll appoġġ finanzjarju u tekniku fl-iżvilupp u l-implimentazzjoni tal-Pjanijiet ta’ Azzjoni għall-Enerġija Sostenibbli tagħhom. Il-Kummissjoni tiddistingwi bejn "Koordinaturi Territorjali" – li jinkludu provinċji, reġjuni u gruppi pubbliċi ta’ muniċipalitajiet -, u "Koordinaturi Nazzjonali", li jinkludu korpi pubbliċi nazzjonali – bħal aġenziji tal-enerġija nazzjonali u ministeri tal-enerġija.
Il-Partitarji tal-Patt huma netwerks Ewropej, nazzjonali u reġjonali u assoċjazzjonijiet ta’ awtoritajiet lokali li jingranaw l-attivitajiet ta’ influwenza, komunikazzjoni u kooperazzjoni tagħhom biex jippromwovu l-inizjattiva tal-Patt tas-Sindki u jappoġġjaw l-impenji tal-firmatarji tiegħu.
Istituzzjonijiet tal-Unjoni Ewropea
Sabiex tappoġġja l-elaborazzjoni u l-implimentazzjoni tal-Pjanijiet ta’ Azzjoni għall-Enerġija Sostenibbli tal-firmatarji, il-Kummissjoni Ewropea kkontribwixxit għall-iżvilupp ta’ faċilitajiet finanzjarji li jimmiraw b’mod partikolari lejn il-firmatarji tal-Patt tas-Sindki, fosthom il-faċilità Assistenza Ewropea għall-Enerġija Lokali (ELENA), stabbilita f’kooperazzjoni mal-Bank Ewropew tal-Investiment, għal proġetti ta’ skala kbira, u ELENA-KfW li, stabbilita fi sħubija mal-German Group KfW, toffri approċċ kumplimentari li jimmobilizza investimenti sostenibbli ta’ muniċipalitajiet ta’ daqs żgħir u medju.
Flimkien mal-Kummissjoni Ewropea, il-Patt jibbenefika minn appoġġ istituzzjonali sħiħ, inkluż mill-Kumitat tar-Reġjuni, li appoġġja l-inizjattiva mill-bidu; il-Parlament Ewropew, fejn saru l-ewwel żewġ ċerimonji tal-iffirmar; u l-Bank Ewropew tal-Investiment, li jassisti lill-awtoritajiet lokali fil-ftuħ tal-potenzjali tagħhom ta’ investiment.
Iċ-Ċentru Konġunt għar-Riċerka
Iċ-Ċentru Konġunt għar-Riċerka tal-Kummissjoni Ewropea huwa responsabbli għall-provvista ta’ appoġġ tekniku u xjentifiku lill-inizjattiva. Dan jaħdem f’kollaborazzjoni mill-qrib mal-Uffiċċju tal-Patt tas-Sindki biex jagħti lill-firmatarji linji gwida tekniċi u mudelli ċari sabiex jassisti s-sodisfazzjon tal-impenji tal-Patt tas-Sindki tagħhom, kif ukoll biex jissorvelja l-implimentazzjoni u r-riżultati.
Ryan Camenzuli
Ryan Camenzuli (twieled fit-8 ta' Settembru 1994) huwa plejer tal-futbol Malti li jilgħab bħala difensur ma' Floriana.
Karriera
Camenzuli huwa prodott tal-akkademja ta' Birkirkara u hu beda jilgħab il-football mar-rahal tiegħu, Birkirkara meta kellu biss seba 'snin. Mill-bidu tal-karriera bikrija tal-futbol tiegħu, il-ħiliet ta' Camenzuli kienu evidenti biżżejjed għal Birkirkara. Il-passes intelliġenti u xuttijiet qawwija tiegħu jagħmluh jispikka.
Fl-2010, Camenzuli beda jitjib meta kien parti mit-tim ta taħt is-17-il sena. Minbarra li kien wieħed mill-aqwa plejers fit-taqsima tiegħu, kien imssejjaħ biex jissieħeb fit-tim ta taħt is-19-il sena. Kif ukoll u hu rnexxielu jħallu impressjoni tajba wisq. Kisba notevoli kienet hu rnexxielu jiskorja gowl mat-tim ta taħt is-19-il sena kontra St. Patrick fit-2 ta' Diċembru 2010, il-gowl tiegħu kien biżżejjed għall-'istripes' biex jirbħu l-logħba 1-0.
Fl-aħħar ftit jiem tal-istess sena, Camenzuli deher għall-ewwel darba fl-iskwadra tal-kbar. Il-Premier League kellha ġimgħatejn biex tibda u Birkirkara ġew mistiedna biex jieħdu sehem fit-Tazza Charles Abela Memorial ma Żejtun Corinthians u l-organizzaturi Mosta. L-'istripes' irnexxielhom jegħlbu liż-Żejtun bil-punteġġ ta' 4-0. Imbagħad tilfu ma Mosta 5-6 bl-għoti tal-penalties, fil-45 minuta l-logħba ntemmet mingħajr gowls. Camenzuli Camenzuli kienet inkluż fiż-żewġ logħbiet mal-ewwel 11.
Camenzuli għamel id-debutt tiegħu fil-Premier League fit-30 ta' Jannar 2011, meta kien inkluż bħala sostitut fil-logħba kontra Vittoriosa Stars meta l-'istripes' rebħu 1-0. F'Premier League mal-iskwadra tal-kbar Camenzuli għamel żewġ apparenzi. L-ewwel kien inkluż bħala sostitut f'Jannar, 2011 f'logħba kontra Vittoriosa Stars, allura hu beda jilgħab fl-aħħar tal-istaġun kontra Floriana li kienet intlagħbet fil-5 ta' Mejju, 2011
Fl-istaġun 2011-2012 kien wieħed li Camenzuli kellhu jiftakar meta kien tfajjel promettenti kif hu stabbilixxa ruħu bħala difensur qawwi man-naħa xellugija, f'dak l-istaġun, sab aktar spazju biex jħalli l-marka tiegħu. Fil-Premier League, huwa għamel 17-il apparenza li fijhom beda mal-ewwel 11 7 darbiet u ġie inkluż ir-raġel tal-partita. Madankollu, il-marka notevoli kienet żgur l-ewwel gowl li qatt skorja fil-Premier League minn dan tfajjel kien fit-28 t'April, meta b'disa' minn nies Birkirkara għelbu lil Hibernians bl-iskor ta' 2-0 fejn Camenzuli skurja t-tieni gowl.
Ħolma ta’ Lejla Sajfija
Sinopsi
Ermia u Lisander ifittxu li jaħarbu minn Ateni l-lejl ta' wara u jiżżewġu fid-dar taz-zija ta' Lisander. B'dan jgħidu lil Elena, ħabiba ta' Ermia. Elena darba kienet mgħarrsa ma' Demetriju u għalkemm kien telaqha meta tilef għaqlu fuq Ermia, Elena baqgħet tħobbu. Biex terġa' tipprova tikseb imħabbtu Elena tgħid lil Dimetriju bil-pjan tal-ħarba. Demetriju jmur ifittxhom fil-bosk. Elena tmur warajh.
Fil-bosk hemm żewġ gruppi differenti ta' karattri. L-ewwel grupp huwa dak tal- fairies, fosthom Oberon, ir-re, u Titania, ir-reġina tiegħu, li għadha kif ġiet lura mill-Indja biex tbierek iż-żwieġ bejn Teżew u Ippolita. It-tieni grupp huwa dak grupp ta' atturi minn Ateni li qegħdin jippruvaw reċta li jittamaw li se jtellgħu quddiem id-duka fit-tieġ tiegħu. Oberon u Titania mhux qed jaqblu fuq tifel prinċep Indjan li ommu tatu lil Titania; tifel tant sabiħ li Oberon xtaq jagħmlu kavallier imma Titania ma tridx.
Oberon jibgħat lill-qaddej tiegħu Puck, iġib fjura msaħħra li l-meraq tagħha meta wieħed jitfgħu fuq il-kpiepel tal-għajnejn ta' persuna rieqda jagħmel lil dik il-persuna tħobb lill-ewwel ħaġa li tara kif tqum. Puck isib il-fjura u Oberon jgħidlu bil-pjan tiegħu li jitfa' l-meraq tagħha fuq għajnejn Titania. Meta ra lil Demetriju jitratta ħażin lil Elena, jordna lil Puck jitfa' ftit mill-meraq fuq għajnejn Demetriju. Puck jiltaqa' ma' Lisander u Ermia; jaħseb li Lisander huwa Demetriju, u jagħmillu l-filtru tal-imħabba. Malli jqum Lisander l-ewwel ma jara lil Elena, isir iħobbha u jabbanduna lil Ermja. Puck jipprova jsewwi l-iżball tiegħu, imma Lisander u Demetriju jispiċċaw iħobbu t-tnejn li huma lil Elena, li taħseb li qegħdin iwaqqgħuha għaċ-ċajt. Ermia tant tgħir li tisfida lil Elena għall-ġlied. Demetriju u Lisander kważi jiġu fl-idejn minħabba Elena, imma Puck iħawwadhom billi jimita leħinhom, billi jbegħedhom minn xulxin sakemm jintilfu fil-bosk.
Meta Titania tqum, l-ewwel ma tara lil Bottom, l-iktar attur tad-daħk li Puck kien bidillu rasu f'dik ta' ħmar. Titania tibda tfaħħar lil dal-bniedem. Oberon jirnexxilu jieħu l-prinċep Indjan, Puck jitfa' l-filtru tal-imħabba fuq għajnejn Lisander u sa filgħodu kollox ikun sew. Teżew u Ippolita jsibu lill-maħbubin reqdin fil-foresta u joħduhom Ateni biex iżewġuhom — Demetriju issa jħobb lil Elena, u Lisander lil Ermia.
Wara t-tieġ, il-maħbubin isegwu lil Bottom u lil sħabu jagħmlu r-reċta, verżjoni tad-daħk tal-istorja ta' Piramus u Tisbe. Meta tispiċċa r-reċta, il-maħbubin imorru fis-sodda; il-fairies joħorġu jbierku lill-koppji reqdin u jgħibu. Jibqa' biss Puck li jitlob lill-udjenza taħfirlu u jgħidilha tiftakar id-dramm bħallikieku kien ħolma.
Id-Diffikultà tal-Imħabba
“It-triq ta' mħabba vera qatt ma mxiet ħarir,” jgħid Lisander. Għalkemm id-dramm fih ħafna elementi romantiċi, mhuwiex storja ta' mħabba; jifred lill-udjenza mill-emozzjonijiet tal-karattri biex iwaqqa' għaċ-ċajt it-turmenti li jsofru dawk li jkunu saru jħobbu lil xulxin. It-ton tad-dramm tant hu allegru li l-udjenza qatt ma tiddubita li l-istorja se tispiċċa tajjeb, u tħossha libera li tgawdi l-kummiedja mingħajr ma tinqabad fit-tensjoni ta' tmiem inċert. Fid-dramm hemm ukoll sitwazzjonijiet romantiċi li fihom ċerta disparità jew diżugwaljanza tfixkel l-armonija ta' relazzjoni. Ermia tħobb lil Lisander, Lysander iħobb lil Ermia, Elena tħobb lil Demetriju, u Demetriju iħobb lil Ermia minflok lil Elena — sempliċi żbilanċ numeriku fejn żewġ irġeil iħobbu l-istess mara, u hekk mara għandha ħafna min jixtieqha u mara oħra m'għandha 'l ħadd. Il-plott ifittex bilanċ intern, meta l-kobbla tinħall u kull par għall-paru tinstab l-armonija. Il-passjoni ta' Titania għal Bottom b'ras ta' ħmar tirrapreżenta żbilanċ fl-apparenza u fin-natura: Titania sabiħa u grazzjuża, u Bottom goff u grottesk.
Maġija
Il-maġija tal-fairies toħloq ħafna mis-sitwazzjonijiet tad-daħk u strambi tad-dramm. Shakespeare juża l-maġija biex ifisser il-qawwa kważi sopranaturali tal-imħabba (simbolizzata bil-filtru tal-imħabba) u biex joħloq dinja surreali. Għalkemm l-użu ħażin tal-maġija jġib il-kaos, imma fl-aħħar tkun il-maġija li ssolvi s-sitwazzjoni. Il-faċiltà li biha Puck juħa l-maġija tikkuntrasta mal-battikkati li jieħdu l-atturi tal-bosk biex itellgħu d-dramm tagħhom.
Ħolm
Il-ħolm huwa marbut mal-ġrajjiet strambi li jsiru fil-bosk. L-ewwel kliem ta' Ippolita juri kemm il-ħolm huwa importanti (“Four days will quickly steep themselves in night, / Four nights will quickly dream away the time”), u ħafma karattri jsemmu l-ħolm (I.i.7–8). Meta l-karattri jippruvaw jispjegaw ġrajjiet strambi li ġrawlhom jinqdew bil-ħolm: “I have had a dream, past the wit of man to say what / dream it was. Man is but an ass if he go about t’expound this dream,” jgħid Bottom meta jiġi biex jispjega x'ġara. Shakespeare jinteressah kif ċerti ġrajjiet jiġru bla spjegazzjoni, kif bil-ħolm il-ħin jitlef il-kors normali tiegħu, u jiġri l-impossibbli; dan jipprova joħolqu fid-dramm bl-intervent tal-fairies fil-bosk maġiku. Fl-aħħar tad-dramm, Puck jestendi l-idea tal-ħolma lill-udjenza nnifsiha, u jgħidilha li jekk ħassitha offiża, tiftakar li dik ma kienet xejn għajr ħolma. Dan is-sens ta' illużjoni huwa kruċjali għall-atmosfera tad-dramm għax jgħinu jkunu esperjenza fantastika iktar milli drama peżanti.
Kerċem
Kerċem, jew Ta' Kerċem hi lokalita Għawdxija b'popolazzjoni ta' madwar 1,665 ruħ, u tinkludi fiha bosta postijiet naturali fosthom il-wied tal-Lunzjata, l-għoljiet Tal-Mixta, Għar Ilma, kif ukoll l-Għadira ta' San Raflu li tibqa' twassal sal-irdum tax-Xlendi.
Studjużi u Arkeologi jsostnu li l-post fejn illum hemm dan ir-raħal kien abitat saħansitra mill-fażi ta' Għar Dalam (5000-4500 QK) Sejbiet arkeoloġiċi f'dan ir-raħal jikkonsistu ukoll f'ċimiterju Nisrani antik, imsejjaħ "iċ-Ċimiterju ta' Għar Gerduf", imsemmi ukoll fil-Ktieb ta' Ġan Piet Agius De Soldanis. Riċentament instabu oqbra maħsuba li huma mill-Fażi Tarxien(3000-2500 QK), u li għadhom fil-fażi ta' skavar
Ir-raħal beda jespandi u jiżviluppa f'komunita' fil-Perjodu tal-Medju Evu, madwar kappella ddedikata lil Papa San Girgor il-Kbir, li hu wieħed mill-Patruni tar-raħal flimkien mal-Madonna tas-Sokkors. Fl-1885, ir-raħal ta' Kerċem sar uffiċċjalment parroċċa mill-Isqof Pietru Pace.
Ir-raħal ta' Kerċem għandu ukoll is-subborg tiegħu imsejjaħ "Santa Luċija" mibni ukoll madwar knisja żgħira iddedikata lill-qaddisa Santa Luċija Verġni u Martri. Dan il-post hu kkaratteriżżat mill-paċi u s-serenita' li wieħed għadu jista' jsib sal-lum.
Fost in-nies l-aktar importanti mir-raħal ta' Kerċem hemm Madre Margerita Debrincat (fundatriċi tal-Kongregazzjoni tas-Sorijiet Frangiskani tal-Qalb ta' Gesù), l-Avukat Anton Calleja (Membru tal-Assemblea Leġiżlattiva), u l-Kavallier Peter Paul Grech (Ghalliem u Assistent Direttur tal-Edukazzjoni)
Amministrazzjoni u Kunsill Lokali
Il-Lokal ta' Kerċem jaqa' taħt ir-responsabbilita' tal-Kunsill Lokali Kerċem. Il-kunsill preżenti ġie ffurmat fl-2015 u hu magħmul minn:
Faċilitajiet Komunali
Ta' Kerċem igawdi minn bosta faċilitajiet komunali fosthom ġnien pjuttost kbir imsemmi għal Ċensu Sciberras, inawgurat fl-okkażjoni tal-Millenju il-Kbir.
Faċilitajiet Sportivi
Ir-raħal għandu ukoll tim tal-futbol, bl-isem ta' Kerċem Ajax FC, liema tim jittrenja fi grawnd b'terf artifiċjali li jinsab fl-istess raħal.
Skola tal-Muzika
Fir-Rahal ta'Kercem insibu ukoll l-Ghaqda Muzikali San Girgor www.bandasangirgor.org.
Il-Festi tar-Raħal
Il-Parroċċa ta' Kerċem hi l-unika parroċċa Għawdxija li għandha kopatronaġġ, jiġifieri għandha żewġ patruni prinċipali. Sal-1885, San Girgor kien il-patrun prinċipali tar-raħal sakemm nahar is-17 ta' Awwissu 1885, il-knisja ġiet ko-iddedikata lill-Verġni Marija tas-Sokkors. Għalkemm ir-raħal jiċċelebra żewġ festi bl-istess importanza (dik ta' San Girgor nahar it-12 ta' Marzu, kif ukoll dik tal-Madonna tas-Sokkors kull tieni Ħadd ta' Lulju), dik tas-Sokkors hi meqjusa il-aktar prinċipali f'terminu ta' popolarita'. L-armar tal-festa qieghed f'idejn l-Ghaqda ta l-Armar Madonna tas-Sokkors ta Kercem. www.festakercem.com
Francis Dickoh
Francis Dickoh (twieled fit-13 ta' Diċembru 1982) huwa eks-plejer tal-futbol Ganiż, imwieled id-Danimarka, li kien jilgħab bħala difensur.
Karriera
Dickoh beda l-karriera tiegħu fl-indiġeni tiegħu d-Danimarka, li lagħab għal Farum BK, Boldklubben af 1893 u FC Nordsjælland. Huwa mar l-Olanda fl-2006, biex jiffirma ma FC Utrecht. Dickoh lagħab 93 darba f'erba' staġuni ma' Utrecht, imma tilef postu fl-ewwel tim wara li sofra xi korriment kmieni fl-istaġun 2009-10. Dickoh kien allegat li jħalli l-klabb minħabba li huwa kellu relazzjoni fqira ħidma tal-kowċ tal-klabb Ton du Chatinier.
Fit-30 ta' Awwissu 2010, Utrecht ħabbru li Dickoh kien iffirma għall-ġenb tal-Premier League Skoċċiż Hibernian, sakemm jiġi mediku. Il-ftehim kien ikkonfermat mill-Hibs fil-jum ta' wara. Dickoh għamel id-debutt fid-dro ta' 1–1 kontra Inverness CT. Il-kowċ tal-Hibs John Hughes faħħar il-prestazzjoni ta' Dickoh, li kien ssostitwit mill-kaptan tal-klabb Chris Hogg. Dickoh skorja l-ewwel gowl tiegħu ma' Hibs f'rebħa ta' 3–0 kontra ċ-ċampjins tal-Premier League Skoċċiż Rangers ġewwa l-Istadju Ibrox fl-10 ta' Novembru 2010.
Fl-20 ta' Awwissu 2011 huwa uffiċjalment sar plejer ta' Aris. Il-kuntratt tiegħu jiskadi fl-2013. Huwa skorja l-ewwel gowl għal Aris kontra l-Panathinaikos, iżda l-prestazzjonijiet tiegħu ma kinux l-aħjar.
Internazzjonali
Dickoh kien twieled ġewwa Kopenħagen minn ġenituri Ganiżi. Huwa għamel id-debutt tiegħu għat- Tim nazzjonali Ganiż fl-14 ta' Novembru 2005 kontra Għarabja Sawdita, u qalgħa għażla għat-Tazza tan-Nazzjonijiet Afrikani 2006. Mit-3 ta' Settembru 2010, hu kien deher 13-il darba mat-tim nazzjonali.
Letteratura Maltija
Il-letteratura Maltija hija kull letteratura li toriġina minn Malta jew minn kittieba Maltin jew letteratura miktuba bil-lingwa Maltija.
Malti Miktub
Hekk kif il-Malti evolva wara li l-Konti Ruggeru I ta’ Sqallija temm il-ħakma Għarbija fuq il-gżira fl-aħħar tas-seklu 11, ftit kien hemm interess fl-iżvilupp ta’ forma miktuba tal-lingwa. Inizjalment il-kleru, l-aristokrazija u l-bourgeoisie biss kienu kapaċi jaqraw u jiktbu u ħafna mill-komunikazzjoni tagħhom kienet issir bil-Latin. Matul is-sekli l-użu tal-Malti kien spiss skoraġġut b’entużjażmu varjat, apparentement bit-tama li jekk tiġi ssostitwita ssaħħaħ ir-rabtiet mal-pajjiż li kellu l-pussess ta’ Malta f’dak iż-żmien partikolari. Taħt il-Kavallieri ta' San Ġwann kemm it-Taljan kif ukoll il-Franċiż kienu jintużaw għal dokumenti uffiċjali u korrispondenza. Matul il-perjodu kolonjali Brittaniku l-użu tal-Ingliż ġie mħeġġeġ permezz tal-edukazzjoni, bit-Taljan meqjus bħala l-lingwa l-aktar influwenti li jmiss. Kien biss fl-1936 li l-Malti ġie rikonoxxut bħala l-lingwa uffiċjali tal-gżira. B’mod uniku, l-ebda pajjiż Ewropew ieħor ma kien nieqes minn forma standardizzata miktuba tal-lingwa tiegħu sas-seklu 19, meta rġiel bħal Mikiel Anton Vassalli għamlu sforz miftiehem biex jittraskrivu l-Malti mitkellem f’forma miktuba, għalkemm jeżistu eżempji ta’ Malti miktub sa minn kmieni seklu 15.
Diglossja
L-iżvilupp tax-xogħlijiet letterarji indiġeni Maltin storikament ġie mxekkel mid-diglossja li kkaratterizzat il-kultura ta’ Malta tul l-istorja tagħha. Għal bosta sekli, il-Malti kien magħruf bħala l-lingwa “tal-kċina u l-ħanut tax-xogħol”, filwaqt li t-Taljan kien il-lingwa tal-edukazzjoni, il-letteratura, l-arti, il-liġi u l-kummerċ. Għalhekk, sal-bidu tas-seklu 20, il-maġġoranza l-kbira tax-xogħlijiet letterarji f’Malta nkitbu bit-Taljan mill-komunità tat-Taljani Maltin. Fil-bidu tal-istorja Maltija, id-diglossja wriet ruħha fil-koeżistenza ta’ forma żviluppata ta’ Siculo-Għarbi u l-lingwa ta’ sensiela ta’ ħakkiema, l-aktar Latin, Grieg, Sqalli, Franċiż, Spanjol u Taljan. Mill-1800 'l quddiem dawn ġew fil-biċċa l-kbira sostitwiti mill-Ingliż. Il-lingwa Maltija llum hija miksija bil-kbir b'influwenzi Rumanzi u Ingliżi bħala riżultat.
L-emerġenza tal-letteratura Maltija
Poeżija anonima bl-isem Fuqek Nitħaddet Malta, inkitbet c. 1749, dwar il-Konfoffa tal-Iskjavi. Ftit snin wara, fl-1752, ġie ppubblikat katekiżmu bit-titlu Tagħlim Nisrani ta' Dun Franġisk Wizzinokemm bil-Malti kif ukoll bit-Taljan. L-okkażjoni tal-Karnival fl-1760 rat il-pubblikazzjoni ta' ġabra ta' versi burlesk taħt l-intestatura Żwieġ la Maltija (Żwieġ, fl-istil Malti), minn Dun Feliċ Demarco.
Tifel tal-moviment Romantiku, il-patrijott Malti Mikiel Anton Vassalli (1764–1829) faħħar il-ħolqien tal-Malti letterarju bħala "wieħed mill-patrimonji antiki... tan-nazzjon ġdid emerġenti" u raw din ix-xejra naxxenti bħala: (1) l-affermazzjoni tal-identità singulari u kollettiva, u (2) il-kultivazzjoni u t-tixrid tal-mezz tad-diskors nazzjonali bħala l-aktar komponent sagru fid-definizzjoni tal-patria u bħala l-aktar ġustifikazzjoni effettiva kemm għal pretensjoni ta’ komunità dominata li tkun nazzjon u għall-ġlieda sussegwenti kontra ħakkiema barranin.
Bejn l-1798 u l-1800, waqt li Malta kienet taħt okkupazzjoni Franċiża, traduzzjoni Maltija ta' L-Għanja tat-Trijonf tal-Libertà, miċ-Ċittadin La Coretterie, Segretarju tal-Kummissarju tal-Gvern Franċiż, ġie ppubblikat fl-okkażjoni ta' Jum il-Bastilja.
Il-Cantilena
Il-Cantilena huwa l-eqdem test miktub magħruf li jeżisti bil-Malti, li jmur sa mhux aktar tard mill-1485, il-mewt ta’ Pietru Caxaro, l-awtur li huwa attribwit lilu. Ma reġgħetx ġiet skoperta qabel l-1966 jew l-1968 mill-Prof Godfrey Wettinger u Fr. Mikiel Fsadni fl-Arkivji Nutarili tal-Belt Valletta. Frans Sammut ppubblika interpretazzjoni rivoluzzjonarja tagħha fl-2009. Karmenu Mallia traduċiha għall-Esperanto u kiteb artiklu dwarha f''Literatura Foiro'.
Letteratura kontemporanja
Fis-snin ta’ wara l-Gwerra raw il-ħolqien tal-Moviment Qawmien Letterarju (Moviment Qawmien Letterarju) fl-1967, moviment letterarju ta’ avanguardia li l-protagonisti tiegħu kien jinkludi lil Oliver Friggieri (aktar tard Professur tal-Malti). fl-Università ta' Malta), Frans Sammut (1945–2011), l-"awtur nazzjonali", Alfred Sant (li kien Prim Ministru mill-1996 sal-1998), Lino Spiteri (li kien Ministru tal-Finanzi f’żewġ Gvernijiet), u oħrajn.
Herman Vanderpoortenstadion
Herman Vanderpoortenstadion (imsejjaħ ukoll Het Lisp []) huwa grawnd tal-futbol multi-użat li jinsab ġewwa Lier, Belġju. Attwalment huwa użat l-aktar għall-logħob tal-futbol u huwa l-grawnd ta' Lierse SK li jintuża minnhom mill-1925. Il-grawnd jesa' 14,538 spettatur, inklużi 4,311 nies bilwieqfa, 522 sedili tan-negozjati u 102 sedili VIP.
Letteratura Maltija
Letteratura kontemporanja
Fost l-aktar xogħlijiet importanti ta’ Oliver Friggieri hemm il-ġabra tal-poeżiji tiegħu.
Ir-reputazzjoni ta' Frans Sammut hija mibnija fuq ir-rumanzi tiegħu Il-Gaġġa (li fuqhom huwa bbażat il-film bl-istess isem), Samuraj, Paceville u Il-Ħolma Maltija (tradott. fl-Esperanto bħala La Malta Revo). Alfred Sant huwa magħruf għat-teatru tiegħu miġbur l-aktar fil-Fid-Dell tal-Katidral u Drammi Ohra, filwaqt li Lino Spiteri sar rinomat għar-rumanz tiegħu Rivoluzzjoni Do Minore u l-istejjer qosra tiegħu.
Herman Vanderpoortenstadion
Huwa jinsab madwar Lispersesteenweg, it-triq li twassal għal Lisp, il-lokal ta' Lier fejn il-klabb ġie allokat. L-istadju huwa msemmi għall-Herman Vanderpoorten, politiku Belġjan, eks sindku ta' Lier bejn l-1982 u l-1984.
Letteratura Maltija
Letteratura kontemporanja
Ix-xena tal-Moviment Qawmien Letterarju eventwalment ċediet għal mewġa ġdida ta' kittieba, li leħnu sawru x-xena tal-letteratura kontemporanja. Fost dawn l-ewwel hemm kittieba bħal Albert Marshall, Immanuel Mifsud, Adrian Grima, u Antoine Cassar. Ix-xena kontemporanja rat ukoll il-ħolqien ta’ ġenerazzjoni ġdida ta’ kittieba fosthom Simone Inguanez, Nadia Mifsud, Simone Galea, Elizabeth Grech, Clare Azzopardi, Lon Kirkop, Kirsten Spiteri u Lara Calleja. li rebħet il-Premju tal-Unjoni Ewropea għal-Letteratura għall-ktieb tagħha Kissirtu Kullimkien.
Illum il-ġurnata l-letteratura Maltija hija ddominata mil-letteratura bil-lingwa Maltija (eż., Alex Vella Gera, Guze' Stagno), xi xogħlijiet bl-Ingliż (Francis Ebejer pereżempju), u xi xogħlijiet fl-Ingliż. Taljan, bħall-poeżiji tal-Imħallef J.J. Cremona u l-ebook ta' Albert Caruana Il Sindaco di Racalmusci.
Interessanti huwa l-għadd dejjem jikber ta' xogħlijiet letterarji Maltin ta' nies bħal Oliver Friggieri, li l-kotba tiegħu ta' proża u poeżija ġew maqluba għall-bosta ilsna oħra u għadd kbir ta' kittieba żgħażagħ. L-iktar tliet kittieba Maltin magħrufa fid-dinja huma Francis Ebejer (drammaturgu), Dun Karm Psaila (il-poeta nazzjonali) u Oliver Friggieri. F'dawn l-aħħar snin bdew jiżdiedu wkoll xogħolijiet letterarji għaż-żgħażagħ. Fost dawn il-kotba, l-aktar innotati nsibu (Ri)Ġenerazzjoni, Amina u Fittixni ta' Antoinette Borg, Magna Mater ta' Loranne Vella, Gramma ta' Leanne Ellul u r-rumanz debutt Mitt Elf Isem Ieħor: HappyVeganGirlJules ta' Lon Kirkop li dan tal-aħħar rebaħ l-edizzjoni tal-2020 tal-Konkors ta' Kitba Letteratura għaż-żgħażagħ.
Kittieba bil-Malti
Interessanti huwa l-għadd dejjem jikber ta' xogħlijiet letterarji Maltin ta' nies bħal Oliver Friggieri, li l-kotba tiegħu ta' proża u poeżija ġew maqluba għall-bosta ilsna oħra u għadd kbir ta' kittieba żgħażagħ. L-iktar tliet kittieba Maltin magħrufa fid-dinja huma Francis Ebejer (drammaturgu), Dun Karm Psaila (il-poeta nazzjonali) u Oliver Friggieri. F'dawn l-aħħar snin bdew jiżdiedu wkoll xogħolijiet letterarji għaż-żgħażagħ. Fost dawn il-kotba, l-aktar innotati nsibu (Ri)Ġenerazzjoni, Amina u Fittixni ta' Antoinette Borg, Magna Mater ta' Loranne Vella, Gramma ta' Leanne Ellul u r-rumanz debutt Mitt Elf Isem Ieħor: HappyVeganGirlJules ta' Lon Kirkop li dan tal-aħħar rebaħ l-edizzjoni tal-2020 tal-Konkors ta' Kitba Letteratura għaż-żgħażagħ.
Poeti
(Ara wkoll Lista tal-poeti tal-ilsien Malti)
Tim nazzjonali tal-futbol tal-Lussemburgu
It-tim nazzjonali tal-futbol tal-Lussemburgu jirrappreżenta lil Lussemburgu fl-assoċjazzjoni tal-futbol u huwa kkontrollat ​​mill-Federazzjoni tal-futbol tal-Lussemburgu, il-korp governattiv għall-futbol fil-Lussemburgu. Il-grawnd li jużaw il-Lussemburgu huwa Stade Josy Barthel u l-kowċ kurrenti huwa Luc Holtz.
Storja
Bejn l-1992 u l-2012, huma rebħu 6 logħbiet minn 96 fil-logħob ta' kwalifazzjoni tal-Euro u t-Tazza tad-Dinja. Il-Lussemburgu qatt ma kwalifikaw għal xi kompetizzjonijiet. Meta dawn jirbħu logħba kompetittiva, huma spiss jiċċelebraw mill-midja nazzjonali u sapporters, kif kien il-każ wara rebħa ta' 2-1 kontra l-Albanija fl-2011.
Kowċis
Din hija lista' ta' kowċis li kellhom l-ingariga mat-tim nazzjonali tal-Lussemburgu
Plejer
Jeff Strasser jżomm ir-rekord għal numru ta' dehriet internazzjonali għal-Lussemburgu; hu deher 98 darba bejn l-1993 u l-2010.
Fl-2004, il-Federazzjoni tal-futbol tal-Lussemburgu għażlet lil Louis Pilot bħala l-Plejer tad-Deheb, l-aqwa plejer tal-aħħar 50 sena tal-Lussemburgu
Skwadra
Id-19-il plejer li ġejjin kienu msemmija għall-logħba ta' kwalifika tat-Tazza tad-Dinja kontra l-Ażerbajġan fis-7 ta' Ġunju 2013.
Sejħiet reċenti
Dawn il-plejers ġew imsejħa fl-iskwadra fl-aħħar 12-il xahar.
Hany Ramzy
Hany Guda Ramzy (bl-Għarbi: هانى رمزى; twieled fl-10 ta' Marzu 1969) huwa eks-plejer tal-futbol u kowċ Eġizzjan. Fil-karriera tiegħu bħala plejer, Ramzy lagħab 123 darba u skorja 6 gowls mat-tim nazzjonali Eġizzjan.
Microsoft
right|180px Microsoft hija kumpanija multinazzjonali Amerikana li timmanufattura u tipproggramma s-softwer tal-kompjuters. Il-kumpanija hi bbażata f'Redmond, fl-istat ta' Washington, u hi l-aktar magħrufa għas-sistema operattiva tagħha Microsoft Windows u s-set ta' softwer tal-Microsoft Office.
Il-kumpanija l-ewwel bdiet tipproduċi softwer għal servers u kompjuters kbar, iżda lejn in-nofs tat-tmeninijiet bdiet tintroduċi softwer għal kompjuters privati u domestiċi. Barra minn softwer, Microsoft għandha bosta assi jew kontroll sħiħ f'kumpaniji oħra bħal MSNBC (stazzjon tat-televiżjoni), il-portal tal-internet MSN, u oħrajn.
Matul iż-żmien, Microsoft kienet ikkritikata ferm, saħansitra minn gvernijiet u kummisjonijiet Ewropej fuq il-monopolju tagħha, u n-nuqqas ta' kompetittività tagħha.
Cofie Bekoe
Cofie Bekoe (Akkra 16 ta' Marzu 1988) huwa plejer tal-futbol Ganiż li jilgħab bħala midfilder.